केरल में कोरोना के 12297 नए केस मिले, 24 घंटे में 74 मरीजों की मौत
केरल में रविवार को कोविड-19 के 12,297 नए मामले सामने आने के साथ संक्रमित लोगों की कुल संख्या बढ़कर 47,20,233 हो गई जबकि 74 और मरीजों की मौत होने के बाद कुल मृतक संख्या बढ़कर 25,377 हो गई है।
तिरुवनंतपुरम: केरल में रविवार को कोविड-19 के 12,297 नए मामले सामने आने के साथ संक्रमित लोगों की कुल संख्या बढ़कर 47,20,233 हो गई जबकि 74 और मरीजों की मौत होने के बाद कुल मृतक संख्या बढ़कर 25,377 हो गई है। राज्य के स्वास्थ्य विभाग ने एक विज्ञप्ति में यह जानकारी दी। विज्ञप्ति के मुताबिक, केरल में बीते 24 घंटे के दौरान 88,914 नमूनों की कोविड-19 संबंधी जांच हुई और राज्य में कोविड-19 के उपचाराधीन मरीजों की संख्या अभी 1,37,043 है। केरल में बीते 24 घंटे के दौरान कोविड-19 के 16,333 मरीज संक्रमणमुक्त भी हुए, जिससे राज्य में इस जानलेवा वायरस के संक्रमण को मात देने वालों की संख्या बढ़कर 45,57,199 हो गई है। विज्ञप्ति के अनुसार राज्य के एर्णाकुलम जिले में सर्वाधिक 1,904 नए मामले सामने आए। इसके बाद त्रिशूर में 1,552, तिरुवनंतपुरम में 1,420 और कोझिकोड में संक्रमण के 1,112 नए मामले सामने आए। राज्य में कुल 4,29,581 लोगों को निगरानी में रखा गया है, जिसमें से 16,679 लोग विभिन्न अस्पतालों में पृथक-वास में हैं। 